Sum v usiach
Uzivam depakine chrono 500 mg a lieky na znizenie tlaku krvi,v poslednom case k veceru mi neprijemne sumi v usiach,mate nejake riesenie,okrem vyzivovych doplnkov,ktore mi vyskakuju v reklamach? Dakujem.
Dobrý deň.
Ďakujeme za Vašu otázku.
Problémy so sluchom, ktoré sa môžu prejavovať zvukovými fenoménmi ako sú šum, pískanie a podobne sa môžu vyskytnúť počas užívania lieku Depakine, vrátane niektorých liekov na kompenzáciu tlaku krvi, ktoré bližšie nekonkretizujete. O výskyte vedľajších účinkov je potrebné upovedomiť ošetrujúceho lekára.
Nepríjemný zvukový fenomén ako je pískanie, šelest, hučanie alebo šumenie sa nazýva tinnitus. Tejto téme som sa venovala už v minulosti. Moju odpoveď a odporúčanie si môžete prečítať v tomto
odkaze
.
Jedným zo známych faktorov, ktorý sa podieľa na rozvoji tinitu je oxidačný stres. Z antixodantov, ktoré sa osvedčili pri zmiernení tinitu, môžu byť vhodnou voľbou vitamín E a koenzým Q10.
Lieky na liečbu tinitu sú viazané na lekársky predpis, preto musí o vhodnosti ich užívania rozhodnúť lekár.
Prajem skorú úľavu od ťažkostí.
S pozdravom
Mgr. Barbora Bičanovská